Andreas Stjernen

Andreas Kolset Stjernen (født 30. juli 1988 i Levanger) er en norsk tidligere skihopper som representerte Sprova Idrettslag og Trønderhopp. Han har OL-gull i lagkonkurranse, VM-gull i lagkonkurranse i skiflyging, og sølv i lagkonkurranse fra ski-VM.

Han er sønn til den tidligere skihopperen og landslagstreneren Hroar Stjernen.

 Karriere 
Stjernen debuterte internasjonalt i kontinentalcupen i Brotterode i 2005. I verdenscupen debuterte han med 19.-plass på Lillehammer 5. desember 2009. 15. januar 2011 ble han nummer åtte i verdenscuprennet i Sapporo og 16. februar 2013 nummer to i Oberstdorf.

Han tok sin første individuelle NM-medalje da han tok sølvmedalje i NM normalbakke på Raufoss i 2009. Han har også tre sølvmedaljer og to bronsemedaljer i NM for lag.Flere kilder, se Liste over norske mestere i skihopping for oversikt og fullstendig kildeliste

26. januar 2013 havnet han på en fjerdeplass i skiflygingsrennet i Vikersund, med et hopp på 232,5 meter som var ny personlig rekord.

I Ski-VM 2017 i Lahtis var han på det norske laget som tok sølv i lagkonkurransen i stor bakke. På det norske laget hoppet også Johann André Forfang, Anders Fannemel og Daniel-André Tande.Stöckl om sølvhoppet: – Her skal det være umulig å stå NRK I det individuelle storbakkerennet havnet han på fjerdeplass, bare 0,6 poeng bak Piotr Żyła som tok bronse.Pappa Stjernen: – Han har fått en del slag i trynet NRK

Han tok sin første verdenscupseier i Bad Mitterndorf den 13. januar 2018, og tok gull i lagkonkurransen i VM i skiflyging 2018 i Oberstdorf, sammen med Robert Johansson, Johann André Forfang og Daniel-André Tande.

Under Vinter-OL 2018 i Pyeongchang ble han nummer 15 i normalbakke, nummer åtte i stor bakke, og han hoppet på det norske laget som tok gull i laghopp. De øvrige tre på laget var Daniel-André Tande, Johann André Forfang og Robert Johansson.

Stjernen vant stor bakke i NM i skihopping 2019 i Granåsen skisenter og fikk tildelt kongepokalen.

Hans personlige rekord er på 249 meter, satt i Vikersundbakken under verdenscupen 14. februar 2016.

 Verdenscupoversikt 
 7 pallplasseringer individuelt, 1 verdenscupseier
 Sesong Dato Sted Øvelse Plass2012/13 16. februar 2013    Oberstdorf, Tyskland  HS213  2. 2015/16 5. desember 2015    Lillehammer, Norge  HS100  3.14. februar 2016   Vikersund, Norge HS225  3.2016/17 16. mars 2017    Trondheim, Norge HS140  2.2017/18 13. januar 2018    Bad Mitterndorf, Østerrike HS235  1.2018/19 4. januar 2019    Innsbruck, Østerrike HS130  3.14. mars 2019   Trondheim, Norge HS138  2.

 Sammenlagtplasseringer i verdenscupen 
miniatyr|Andreas Stjernen i Zakopane 2013
 Sesong  Plassering  Poeng 2009/10  56.  36 2010/11  48.  56 2011/12  37.  92 2012/13  19.  418 2013/14  43.  103 2014/15  36.  134 2015/16  12.  607 2016/17  12.  591 2017/18  8.  665 2018/19  19.  335

 Referanser 

 Eksterne lenker 




Kategori:Norske skihoppere
Kategori:Kongepokalvinnere i skiidrett
Kategori:Olympiske mestere for Norge
Kategori:Verdensmestere i skiflyging
Kategori:Norgesmestere i skihopp
Kategori:Deltakere under Ski-VM 2017
Kategori:Deltakere for Norge under Vinter-OL 2018
Kategori:Skihoppere under Vinter-OL 2018
Kategori:Medaljevinnere under Vinter-OL 2018
Kategori:Personer fra Steinkjer kommune
Kategori:Deltakere under Ski-VM 2019
Kategori:Ekspertkommentatorer (sport)